Златан прстен са бисером
Златан прстен са бисером

Златан прстен са бисером 
Створио је Бога благи;     
Мене Милка сухо злато, 
Твоје срце камен драги.

Сва си, сва си од пламена, 
Црне твоје очи склопи: 
Ја сам, душо, танак ледак, 
Што с' најмањег зрачка топи.

Напомене 

 Ова песма је први пут објављена у збирци Песме, 1863 стр. 11

Извори 

 Милорад П. Шапчанин: Целокупна дела, Књига прва, страна 24. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин